Man Is Verlief Op Ander Vrou – Owerspel & Egskeiding. | Jansens Egskeiding Forum
You are here: Home / Man Is Verlief Op Ander Vrou – Owerspel & Egskeiding.
Ek het regtig raad nodig! My man het aan my erken hy is verlief op ‘n ou “vriendin” van my wat saam met hom werk.
Ek het probeer om my huwelik te red om hom nog ‘n kans te gee nadat hy belowe het hy bly weg van haar af. Vanoggend moet ek hoor dat hulle weer saam tussen 1 en 2 (met ete) by die werk in die teekamer sit en gesels.
Ek gaan vandag probeer om op hulle in te stap en wil weet as ek haar wil dagvaar vir huweliks opbreek watse bewyse het ek nodig om dit te kan doen want ek het haar alreeds 2 keer gewaarsku om weg te bly van my man af (die sms’e het ek nog in my sent items).
As ek ‘n skeisaak wil insit, moet ek dit eerste doen of moet ek hom aanse om dit te doen. Ons is binne gemeenskap van goedere getroud. Dankie!
Judie, ek gaan vir jou advies gee waarvan jy aanvanklik nie gaan hou nie. Jou man se vriendin kan hom nie by jou afvry as hy gelukkig in julle verhouding is nie. Om te bepaal of hy gelukkig is moet jy dit wat hy doen beoordeel en nie dit wat hy sê nie. Wat die reg aanbetref:- my voorstel is om hom te vra om die egskeidingsaksie te begin. Hy sal dan die eiser wees, op die verhoordag in die hof getuig ter bevestiging van die inhoud van die dagvaarding en dit sal baie minder traumaties vir jou wees. Maak seker dat jou belange goed beskerm word deur die skikkingsakte. Groete, Jacques.
Posted in Egskeiding, Voor egskeiding Tagged Divorce, divorce attorney, divorce lawyer, divorce order, Egskeiding, egskeiding advies, Egskeidingsbevel, Egskeidingsprokreur, hof, Jacques Jansen, skei, skeibrief
Gerrie December 26, 2014 at 7:08 pm | Permalink
Ek het saam my meisie gebly vir 1 jaar en 8 maande en ons het n 7 maand oue baba saam. Ek het haar gevang op my verneuk en het haar uit my huis gesit. Sy bly nou saam die man met my kind. Kan ek hom dagvaar vir huis opbreek? Moet ek baklei vir my kind? Volgens my is sy onbevoeg om na my kind te kyk. Die man het aan my bevestig dat hy sy familie ook verloor het oor dwelms en sy is ook n verslaafde, ek haar probeer van die goed af kry.